
Bo ta siña mas di fayo 
ku di éksito. No laga esei 
stroba bo. Fayo ta yuda 
konstruí karakter.” 


Boneiru a bishitá Palm Beach International Boat Show, Seatrade Cruise Global i 
Routes Americas 2023. Un delegashon boneriano, konsistiendo di e direktor di Tour- 
ism Corporation Bonaire (TCB), Miles Mercera, e direktor di Bonaire International 
Airport (BIA), Maarten van der Scheer i Howard Mann di Campbell-Hill Aviation 
Group tabata presente na Routes Americas 2023 ku a tuma lugá for di 21 te ku 23 di 
mart na Chicago, Illinois. E tim a hiba kòmbersashon ku nos aktual kompanianan 
di aviashon merikano, pero tambe ku otro potensial kompanianan di aviashon, pa 
deliberá mas aleu tokante e posibilidatnan pa kuminsá ku mas buelo direkto for di 
Merka, Suramérika i Canada. 


“PORDONÁ MI” 


Delegashon boneriano na diferente bolsa na Merka 


Selibon ta di mala fe 
i ta gaña 
PAG 6 


Koperashon na 
empoderamentu 
di hubentut pa 
desaroyá abilidat 
di bida 
PAG 4 

SMART GENERATION 2001 
N.V. 
ta buska 
- 1 Magazijn Medewerker 


Mas inf. tel. nr. 717-3886 


LA BALANDRA 
BAR & RESTAURANT 


We are looking for motivated professionals 
for our Beach Restaurant 


-Must be able to work flexible schedule 


To apply send us your CV and presentation letter to: 
mcgonzalez@harbourvillage.com 
Harbour Village Beach Club 
Kaya Gobernador N. Debrot 71 
Bonaire, Dutch Caribbean 


Salmo 23: 
Señor ta mi wardador mi no tin falta di nada. Den kunuku 
di yerba berde E ta pone mi sosegá. 


A bai sosegá den brasa di Señor 
Richard Prudencio Dorothea 
mihó konosi komo Sha 
*28-04-1942 10-04-2023 


Na nòmber di su rumannan: 
Ailien Dorothea 
Albert Dorothea 
Roland Dorothea 
Edsel Dorothea 
Francis Dorothea 
Arlene Dorothea 
Allison Dorothea 
Remi Dorothea 
Gharlon Dorothea 
Rudnildo Dorothea 
Charlton Dorothea 
Yvette Hieronimus 
Mereline Hieronimus 
Eric Hieronimus 
Enith Stefania 
su tanta- i tionan 
Tur subrinu- i subrinanan, primu- i primanan, komader- i 
kompadernan i tur su ihánan, amiga- i amigunan 
Tur su kompañera(o)nan, zusternan i Dokter di Kas di 
Kuido Mariadal 
Demas famia- i konosinan: 
Dorothea, Clarinda, Emerenciana, Mariana, Hieronimus, 
Stefania, Barbolina, Maduro, Evans, Fraai, Petronilla, Beliosa, 
Felis, Everts, Sint Jago, Raven, Sof, Bernabela i Marchena. 
Si den nos tristesa nos por a lubidá un famia, nos diskulpa 
pa ku esaki. 


Akto di entiero ta tuma lugá djasabra 15 di aprel 
saliendo for di Consuelo Memorial pa santana ‘Nos 
Sosiegu’. Ta kuminsá risibi bishita di kondolensia i 
despedida di 1’or pa 3’or . 
Promé ni despues di entiero NO por risibi bishita di 
kondolensia na kas. 


† 


† 


† 


† 


† 


† 


NA MEMORIA DI 
Richard ‘ Sha’ 
Dorothea 


Drumi dushi den brasa di Señor 


Claire Pauletta i yunan. 

K R A L E N D I J K — 
Djárason 12 di aprel un 
grupo di mucha a bishita 
warda di polis na Playa. 
Ta trata aki di muchanan 
di grupo 7 i 8 ku ta bishita 
plan di fakansi di Jong Bo- 
naire. 


Muchanan di plan di fakansi 
Jong Bonaire a bishitá warda di polis 


E muchanan a risibí un 
rekorido serka agente Irvin 
Anthonij. 
Nan a bishitá diferente 
departamento i asina haña 
un bista tokante e trabou di 
polis. Un parti di e rekorido 
tabata den e sentral nobo di 


polis. Aki e muchanan a sa 
kiko ta enserá e trabou di e 
sentralistanan pa tantu Bo- 
neiru, Saba i Sint Eustatius. 
Tambe nan a mira vehíku- 
lonan polisial di aserka i tur 
ekiponan ku polis ta uza. 


KRALENDIJK-- Re- 
fnan di Boneiru ta ekspe- 
rensiando un brote di loke 
ta sospechá ta e malesa 
stony coral tissue loss dis- 
ease (SCTLD). SCTLD 
ta un malesa hopi konta- 
gioso ku ta afektá koral, 
ku ta kondusí na pèrdida 
di tehido (karni na kurpa) 
i eventualmente ta mata 
kolonia di koral. 
A identifiká e vírus pa 
promé biaha na Florida 


STINAPA ta bati alarma 
Brote malesa di koral na Boneiru 


na 2014. For di e tempu 
ei el a plama na 22 pais 
den Karibe. Sur Karibe 
tabata un di e último 
lugánan unda no a detektá 
SCTLD. 
Resientemente a de- 
tektá e vírus na otro is- 
lanan di Karibe Hulan- 
des. Finalmente e vírus a 
yega , Boneiru i ta parse 
ku e malesa a plama den 
henter e region. Kousa di 
e malesa ainda ta den in- 


vestigashon, pero ta sos- 
pechá ku ta kousa pa un 
bakteria patogen. 
STINAPA ta kolabo- 
rando estrechamente ku 
ekspertonan di komuni- 
dat lokal i internashonal 
pa mehorá maneho di e 
situashon. 
Ku un kompromiso 
fuerte pa ku e preser- 
vashon di ekosistema 
marino. STINAPA ta pidi 
pa tur hende sigui e regla- 
nan di Parke Marino i e 
reglanan di SCTLD. 

“PORDONÁ MI” 


Caribbean J.A Building & Construction 
Company N.V 
ta buska 


- Metselaar - Pipefitter - Karpinté 
- Electricien 
-mester tin eksperensia 


Mas inf. tel. nr. 777-9488/777-6939 


PARTISIPASHON DI MORTO 


Famia ta partisipá fayesimentu di 
Richard P. Dorothea 


mihó konosi komo Sha 


Akto di entiero ta wordu anunsiá despues. 


KRALENDIJK- “Por- 
doná mi, no tabata mi in- 
tenshon. Mi ta lamentá 
hopi loke a pasa. Mi ta 
pidi Hesus pa duna e famia 
forsa den e momentu duru 
aki”, tabata palabranan di 
Emiliano T. (32). Ayera, 13 
di aprel Korte den Promé 
Instansia a atendé e kaso 
penal kontra T. den su kon- 
tenido. Ministerio Públiko 
(OM) ta akus’é di 2 echo 
kastigabel. Kulpabilidat di 
un morto den tráfiko mi- 
rando ku el a kore outo bou 
di influensia di alkohòl i di 
kore outo ku velosidat hopi 
haltu. 
Ta trata aki di e aksi- 
dente di tráfiko fatal ku a 
tuma lugá riba Pasku di 
Nasementu di aña pasá ku 
a kousa morto di e siklista 
Paul Berezinski. E aksi- 
dente di tráfiko aki i tambe 
e echo ku T. tin basta tem- 
pu den aresto preventivo a 
sòru pa intrankilidat i rabia 
den komunidat. Awor OM 
a demandá un kastigu di 
prizòn di 3 aña di kua 1 aña 
kondishonal. Tambe pa re- 
tené e reibeweis di T. pa un 
periodo di 4 aña. 
Fiskal mr. Agelink a re- 
presentá OM i abogado mr. 
van Lieshout a hiba e de- 
fensa. Amigunan di e vík- 
tima praktikamente a yena 
sala di korte. Por a nota 
basta refuerso di seguridat 
na Korte. Tabatin por lo 
ménos 7 wardadó di prezu 


i 4 agente polisial. Esaki ta 
indiká ku a ferwagt kualke 
iregularidat mirando ku no 
ta e kustumber. 
Famia di e víktima a 
presensiá e kaso via konfe- 
rensia di video for di Hu- 
landa. Mester remarká ku 
no tabatin imágen, sola- 
mente zonido. 
E famia a entregá un pe- 
tishon pa daño i perhuisio. 
Nan a pidi 27.933 dòler 
lokual ta e máksimo ku 
por pidi den un kaso penal. 
Esaki pa daño material i 
inmaterial. Nan a entregá 
fakturanan di transporte in- 
ternashonal di e restunan i 
tambe e entiero. 
Den sala di korte a reina 
tristesa durante henter e 
huisio. Mama di T. konti- 
nuamente tabata na lágrima 
miéntras por a detektá un 
sentimentu di lástima serka 
ámbos partido. 
Na diferente okashon 
durante e huisio T. a boga 
pa pordon di e sernan kerí 


di e víktima. 


Sentimentu miksto 
Mester menshoná ku 
hues, fiskal i abogado a para 
ketu na e impakto ku e kaso 
aki tabatin den komunidat i 
e echo ku a tilda Ministerio 
Públiko di ta midi ku dos 
midí. “No ta den tur kaso di 
aksidente fatal ta enkarselá 
un persona. Pero den e kaso 
aki T. tabata bou di influen- 
sia di alkohòl. No ta midi 
ku 2 midí”, fiskal a bisa. 
E abogado a splika ku 
su kliente básikamente ta 
distansiá su mes di e po- 
nensianan riba medionan 
sosial 
tokante 
diskrimi- 
nashon. Tambe el a duna 
ampliamente un splikashon 
ku tabatin oportunidat pa 
suspendé e aresto preven- 
tivo. Tantu fiskal komo 
abogado a yega di presentá 
kondishonnan den kua por 
a laga T. den libertat pero ta 
e Hues Komisario a disidí 
otro. 


Tristesa 
Hues a duna oportuni- 
dat pa lesa deklarashon 
di famia di e víktima. 
Un amigu di Paul a lesa 
deklarashon di mama i ru- 
man muhé di Paul. Tabata 
un momentu sumamente 
tristu i por a nota esaki den 
henter e sala. “Un yu no tin 
ku muri promé ku su ma- 
yor. Mi ke pa e sospecho- 
so realisá kuantu bida el a 
destruí. Dado momentu el o 
sigui ku su bida pero mi yu 


si no tei mas”, tabata parti 
di e deklarashon tristu di 
mama di e víktima. 
Abogado 
mr. 
van 
Lieshout a remarká ku su 
kliente a skirbi un karta pa 
famia di e víktima i a trata 
na pidi pordon pero ku e 
famia a duna di konosé ku 
ainda nan no tin e nesesidat 
pa ku esaki. 


Rekisitorio i defensa 
Durante rekisitorio, fis- 
kal a enfatisá e importan- 
sia pa kada persona tene su 
mes na e reglanan di tráfiko. 
E dosié penal a deskribí ku 
riba 25 di dezèmber 2022 T. 
a sali un fiesta bou di influ- 
ensia di alkohòl. Riba Kaya 
Korona e tabata kore outo 
ku velosidat haltu i alre- 
dedor di 6.30 di mainta el a 
alkansá e siklista ku a pèrdè 
su bida. T. a kore bai for di 
e sitio i despues el a entregá 
su mes na outoridat. “Laga 
mi ta bon kla, alkohòl i trá- 


fiko no ta bai huntu”, fiskal 
a agregá fuertemente. 
E abogado a kuestioná e 
akusashon di velosidat hal- 
tu. Segun e, no tin un inves- 
tigashon sólido pa ku esaki 
aunke su propio kliente a 
atmití di kore duru. “Ta bisa 
ku e tabata asina fuma ku e 
no tabata apto pa kore outo. 
Pero si e ta apto pa duna un 
deklarashon asina?”, el a 
kuestioná. Tambe el a mus- 
tra riba e echo ku su kliente 
a kore outo sin zuai ape- 
sar di a bebe alkohòl pues 
no ta motibu di esaki ku e 
no por a evitá e aksidente. 
E abogado a pidi Korte pa 
apsolvé T. di tur akusashon. 
Hues a duna T. e último 
palabra. “Mi ta keda pidi 
pordon pa loke a pasa. No 
tabata mi intenshon”, T. a 
ripití. 
Korte den Promé Instan- 
sia lo tuma un desishon den 
e kaso kontra Emiliano T. 
riba 4 di mei próksimo. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djabièrnè 14 aprel 2023 


E DESEO DI SEÑOR 


“O, ku nan tabatin tal kurason den nan, ku nan 
lo tabatin temor pa Mi, i semper warda tur Mi man- 
damentunan, pa bai bon ku nan i ku nan yunan pa 
semper!” Deuteronomio 5:29(BS) 


Bo por skucha i komprendé e seriedat di e bos di 
Dios den loke E ta bisa aki? Dios Su deseo ta, pa nos 
por warda Su mandamentunan. Kue palabra warda aki, 
E ke men, pa nos obedes’É, hasi kaso na djE i kumpli. 
Dikon? Pasobra e ta kompañá ku un promesa: lo bai 
bon ku esun ku ta obedesé i e promesa ta bai mas leu 
ainda, lo bai bon pa su yunan tambe pa semper. 
Dios ke nos bon, i si nos skucha na djE i obedesé Su 
bos ta bai nos bon. 
Kisas lo bo puntra, kon mi por obedesé e versíkulo 
akí. Tuma nota ku e versíkulo ta bisa ku e proseso ta 
kuminsá den nos kurason. Promé nos mester teme Dios 
den nos kurason i di mes obedensia na Dios Su Palabra 
ta bai mas fásil. 
Lesa Dios Su Palabra tur dia di nobo, pasa tempu 
ketu den Señor Su presensia. Skucha E papia ku bo i 
habri bo kurason pa e kosnan di Dios. Ta esaki ta yuda 
bo, pa asina bo por obedesé Su mandamentunan. Biba 
den un relashon íntimo ku Hesus, i hasi fielmente loke 
Su Palabra ta bisa. 
Den kualke situashon ku presentá, siguiÉ, E ta fiel, 
E sa dikon E ta bisa bo pa no bai einan, no hasi esaki, 
ma si hasi esaya. 
Dios bendishoná bo i ku Spiritu Santu obra den bo 
bida pa bo por komprendé loke Dios ta deseá di bo. Ku 
lo bo OBEDESÉ. 


Obedensia na Dios tin bunita promesa pa bo i bo 
yunan. 


Diannenara Mercera 
Produkshon PGM 


12.00 Herensia: 
Richard Dorothea 
13.00 Dokumental: 
TCB 
14.00 Herensia: 
Juanita Reina 
15.00 BAPA: 
Frans Booi (Pintura)- 
Jay Haviser (Arkelogia) 
16.00 Aktualidat: 
Marie Craane 
17.00 Herensia: 
Damiano Evaristo Raphaela 
18.00 Herensia: 
Marcel de Palm 
19.00 Progrmama: 
Ank Klomp & 
Egbert Groendijk 


20.00 Herensia Korsou: Alicia Walle 
21.00 Aki Aruba: 
Dia di kultura 21-3-16 
22.00 Herensia: 
Chiro Emerenciana 
23.00 BAPA: 
Arxen Alders Lasers en 
Damaly Linkers 


KRALENDIJK -- Mi- 
chael Pocornie di LifeSkills 
Academy ta preokupá to- 
kante futuro di hubentut i 
ta kere ku komo komunidat 
nos mester invertí hopi den 
nan desaroyo di abilidat di 
bida. E kompetensianan 
básiko akí ta di vital impor- 
tansia pa un karera i bida 
eksitoso. Tambe Pocornie 
ta preokupá ku e falta na 
atenshon pa abilidat di bida 
ta menasá e futuro duradero 
di nos hubentut. 


Reto 
Pocornie: “Nos ta pará 
dilanti hopi reto riba e is- 
lanan karibense, bou di kua 
enseñansa, oportunidat di 
trabou, situashon na kas, 
internet, salú i empresari- 
ado. Pa haña un trabou ku 
ta kuadra na bo interes i 
abilidatnan i e kresementu 
eksitoso den bo karera, 
hopi biá ta retonan pa hopi 
hóben riba Boneiru i den 
region. Hopi hóben no ta 
prepará mentalmente i su- 


Koperashon na empoderamentu di hubentut pa 
desaroyá abilidat di bida 


fisiente pa e merkado lab- 
oral i hopi dunadó di trabou 
regularmente ta duna komo 
problema di no tin personal 
kualifiká.” 
P’esei, segun Pocornie, 
siña abilidatnan di bida 
struktural ta di krusial im- 
portansia pa vense e retonan 
akí. E programa di abilidat 
di bida ta kontené konose- 
mentu di entre otro respon- 
sabilidat propio, reflekshon 
propio, liderazgo personal, 
rekuperashon interno, prin- 
sipio eksitoso, gana kontra 
tempu, abilidatnan di estu- 
dio, amor, superá inhusti- 
sia, komunikashon, pensa 
krítiko, pensa dirigí riba 
solushon i traha den tim. 


Invershon èkstra 
Komo outoridat, lider, 
mayor, dosente i profesho- 
nal di hubentut, nos mester 
yuda otro i pues tambe in- 
vertí èkstra den e desaroyo 
di abilidat di bida serka 
hóbennan. E sistema di 
enseñansa tambe mester ta 


dirigí primario riba siña e 
kompentensianan 
básiko 
akí pa éksito duradero i no 
solamente dirigí riba op- 
tené diploma. Sufisiente 
prueba di konosementu no 
ta garantia pa un éksito du- 
radero, segun Pocornie. 
Pocornie ta sigui, ta di 
importansia pa hasi hóben- 
nan konsiente di e impor- 
tansia di abilidat di bida i 
yuda nan ku e kompeten- 
sianan básiko nesesario pa 
desaroyá éksito duradero. 
Esnan enbolbí ta hunga un 
ròl importante den e pros- 
eso di konsientisashon pa 
por alkansá e hóbennan. 
Por hasi esaki pa medio 
di klasnan maestro, coach 
i treinen, kombersashon 
ku mayor, programanan di 
mentor, coach i treinen dor 
di profeshonal i duna guia i 
otro programa di empodera- 
mentu profundo di e kom- 
pentensianan akí. Tambe 
nos mester traha huntu ku 
empresanan i otro intere- 
sadonan pa duna hóbennan 


e posibilidat pa praktiká i 
desaroyá e kompetensianan 
básiko akí. 


Diferensia positivo 
Pocornie: 
“Laga 
nos 
traha huntu pa invertí den e 
futuro di nos hóbennan, dor 
di duna prioridat na abilidat 
di bida den nan desaroyo. 
Komo mayor, dosente, guia 
i profeshonalnan di huben- 
tut, nos por yuda nan pa 
desaroyá e kompetensianan 
básiko nesesario pa éksito 
i pone nan den estado pa 
logra den nan karera i kon- 
dusí na un bida liber. Laga 
nos traha huntu pa restruk- 
turá nos enseñansa i proveé 
e hóbennan programanan di 


empoderamentu i progra- 
manan di mentor inspira- 
tivo dirigí riba abilidat di 
bida.” 
No permití ku e retonan 
di e tempu aktual stroba nos 
hubentut den optené nan 
potensial kompleto. Laga 
nos tuma akshon awor pa 
sigurá nan futuro. Huntu 
nos por hasi e diferensia i 
sòru pa un mihó futuro pa 
nos sosiedat. Pues laga nos 
konektá nos forsa i esfuerso 
pa e desaroyo di abilidat di 
bida serka nos hóbennan. 
Laga nos hasi e diferensia 
positivo den nan bida i den 
e futuro di nos isla, Pocor- 
nie ta skirbi. 

KRALENDIJK – Van 
Eps ta organisá djaweps 
4 di mei un kurso tokante 
derecho laboral. E kurso ta 
tuma lugá na Delfins Beach 
Resort di mitar di nuebe pa 
12’or di mainta. E kurso ta 
intenshoná pa tur profesho- 
nal ku interes profundo den 
derecho laboral. 
Derecho laboral ta kon- 
tinuamente den desaroyo 
i moveshon. Loke awe ta 


Kurso di derecho laboral 


aktual, por ta otro atrobe 
mañan. Di un eksperto den 
rekurso humano, òf man- 
ager di rekurso humano, ta 
spera ku e persona no sola- 
mente ta na altura di tur de- 
saroyo di rekurso humano, 
pero tambe sa ku e desa- 
royonan akí konkretamente 
ta nifiká pa e organisashon. 
Evert Verhulp di profe- 
sor di derecho laboral na 
Unidat di Aruba, ta duna 


informashon aktual tokante 
práktika diario di rekurso 
humano. 
E kurso akí ta duna bista 
den e desaroyonan esensial 
di derecho laboral na Bo- 
neiru, ku e siguiente resul- 
tadonan: 
· Bo sa ku e reglanan 
pa inkapasidat laboral i pa 
pago di salario. 
· Bo konosé e dife- 
rente maneranan riba kua 


un akuerdo laboral por ter- 
miná, bou di kua retiru in- 
mediato i bo sa kua ruta e 
ora ei mester kana. 
· Bo konosé e desa- 
royonan di derecho laboral 
resien riba e tereno di kom- 
portashon indeseá seksual. 
E kurso ta intenshoná 
pa tur profeshonal ku in- 
teres profundo den derecho 
humano i ta tuma lugá 
djaweps 4 di mei di mitar di 


nuebe pa 12’or di mainta na 
Delfins Beach Resort. 
Pa informashon i in- 
skripshon, tuma kontakto 
ku spesialista di merkadeo 
di komunikashon, , 
Sawita 
Chotkan, 
via 
chotkan@vaneps.com 
E kosto pa kurso inkluí 
catering ta 99 dòler. 


PARTISIPASHON 


Pa motibu di trabou na e parti di 
vegetashon den ‘centrumgebied’, ta sera 
e siguiente kayanan dia 16 di aprel 2023 
entre 07.00 or – 14.00 or pa tur tráfiko: 
Centrumgebied: Kaya L.D. Gerharts te 
na Kaya Libertador Simon Bolivar. 
Bo por alkansá e área ku ta será na pia. 
Stashoná bo outo pafó di e área ku ta 
será i no dilanti e barikadanan. Ta usa e 
kayanan pafó di e áreanan ku ta será 
komo ruta di desviashon. 
Nos diskulpa pa e inkumbiniensia i danki 
pa bo komprenshon. 


Gezaghèber, 
E.E. Rijna 


Sekretario Insular, 
mr. C.J. Frans 



KRALENDIJK – Sea 
Turtle Conservation Bo- 
naire (STCB), a tene un 
presentashon na su ofisina 
pa studiantenan di Saba 
Comprehensive School. E 
studiantenan ta di bishita 


Presentashon pa studiantenan di Saba 
Comprehensive School 


na Boneiru i ta siña tur loke 
tin di aber ku naturalesa i 
organisashonnan di natura- 
lesa. 
Banda di esei, nan ta 
siña tur kos tokante turtuga 
di Boneiru, tambe tur loke 


tin di aber ku bida marino. 
Carolyn di Clean Coast 
Bonaire, a duna un pre- 
sentashon tokante a bida 
marino na Boneiru, siguí 
pa un akshon di limpiesa na 
Donkey Beach. 


KRALENDIJK—Pre- 
parashonnan ta andando pa 
e promé edishon di Bonaire 
Culinaire pa 2023. E kon- 
septo entre tantu ta konosí 
riba nos isla. Pa un mon- 
tante, por akudí na diferente 
restorant i trùk di kuminda 
i disfrutá di un plato di en- 
trada, plato prinsipal i un 
pasaboka. 
Den kaso di trùk di ku- 
minda esaki por ta algu 
diferente. 
Entretantu 
ya 
algun establesimentu ku 
ta partisipá a bira konosí. 
Ta trata aki di Cuba Com- 


E promé edishon pa 2023 
Preparashonan a kuminsá pa Bonaire Culinaire 


pagnie, Breeze 'n Bites, 
Sweetie Bakery i su ruman 
Blue Cafe. Segun dianan 
ta aserkando ta bira konosí 
kua ta e restorantnan ku ta 
partisipá. 
Tur aña e organisashon 
su enfoke ta pa mas 
restorant i trùk di kuminda 
partisipá. Eric Gietman di 
The Cadushi Distillery ku 
tambe ta partisipá, huntu 
ku su tim ta trahando duru 
pa hasi e edishon aki tambe 
un éksito. Pronto BONERI- 
ANO lo bin ku mas infor- 
mashon riba e evento. 

KRALENDIJK – Mas 
grandi e buraku di pobresa 
na Karibe Hulandes, mas 
tempu Gobièrnu tin mester 
pa sera esaki. E kontesta 
akí Sekretario di Estado, 
Alexandra van Huffelen, 
a duna durante e debate di 
e komishon di relashon di 
Reino di Tweede Kamer 
pa islanan BES. E bosero- 
nan di e kuater frakshonnan 
partisipante, VVD, D66, 
CDA i GroenLinks, a urgi e 
sekretario di estado pa ad- 
elantando riba e konseho di 
Komishon Thodé tokante 


Mínimo sosial por lo pronto ‘on hold’ 


e mínimo sosial, pa hasi 
pasonan nobo pa aliviá e 
problemátiko di pobresa. 
Van Huffelen a de- 
mostrá su mes impertuda- 
bel: “Gabinete no tin plan i 
no tin tampoko presupuesto 
reservá.” El a enfatisá biá 
pa biá tambe ku ya a tuma 
hopi paso i ke spera e kon- 
seho ku e komishon lo saka. 
E sekretario di estado 
ta haña ku primeramente 
mester ta kla kon grandi 
e buraku ta entre e salario 
mínimo aktual i ku esaki e 
kompensashonnan i e kos- 


tonan di eksistensia i ta na 
e momentu ei numa disidí 
kon i den kua tèmpo sera e 
buraku. Sí e ta muchu gran- 
di, esaki lo no keda será den 
un biá. 
Jorien Wuite di D66 no 
ta trankil riba esaki. El a 
yam’é ‘inaseptabel’ sí esaki 
no sosodé entrante promé 
di yanüari 2024 pa imple- 
mentá un mínimo sosial i 
p’esei ta konsiderá pa en- 
tregá un moshon durante un 
siguiente debate, den forma 
di un debate di dos minüt, 
ku ainda mester plania. 


Loke tampoko e gabi- 
nete tin purá kuné, ta un biá 
mas e regulashon di desem- 
pleo permití dos aña pasá 
pa Karibe Hulandes. 


Van Huffelen a bisa ku e 
ta spera di manda e propo- 
sishon di lei Tweede Kamer 
na 2025, e no ta simpel. 


KRALENDIJK – “Un 
biaha mas SELIBON ta 
demonstrá nan mala fe i ta 
usa engaño pa tapa nan mal 
maneho. Ata pruebanan. 
Selibon a entamá un huisio 
sumario pidiendo pa hues 
sentensiá AFBW pa instruí 
trahadónan pa bai traha 
inmediatamente. Hues no 
a honra e petishon aki di 


Ewald Abdul: 
Selibon ta di mala fe i ta gaña 


Selibon i no a sentensiá 
AFBW, manera Selibon 
awor kier laga pasa.” Esaki 
konsehero sindikal Ewald 
Abdul ta opiná. 
Segun Abdul, Selibon a 
pidi hues sentensiá AFBW 
pa paga 100 mil dòler pa 
kada ora ku AFBW no 
kumpli ku e sentensia. 
Aki tampoko hues a bai 


di akuerdo ku SELIBON i 
hues no a sentensiá AFBW 
manera Selibon a pidi. 
“Loke ta bèrdat ta ku 
hues a hasi un proposishon 
i ku SELIBON, su abo- 
gado, su direktor sintá ku 
AO den korte, e president- 
commissaris ku ta biba na 
Kòrsou i den un forma aro- 
gante a sapatiá kontra hues 


su proposishon i insistí ku 
hues mester duna senten- 
sia. Ta ora nan a sinti ku 
hues a splika nan ku un 
sentensia lo no yuda den 
solushoná nada, nan a su- 
kumbí i a firma. 
Nan mala fe a sali mas 
fuerte dilanti ora ku hues a 
tuma nota ku apesar ku me- 
diador a bin for di Aruba i 
òf tresé mediashon, Seli- 
bon a nenga rotundamente 
i a insistí ku mester bai 
korte i insistí pa hues duna 
sentensia. Hues no por a 
komprondé dikon Selibon 
tabata persistí pa sentensia 
en bes di sinta na mesa”, 
segun Ewald Abdul. 
Otro akto di mala fe ta 
e deklarashon ku Selibon 
ta bisa ku komo “bon” du- 
nadó di trabou nan tin oido 
pa trahadó. Wèl si Selibon 
a praktiká e prinsipio di 
bon dunadó di trabou, e bin 
splika ta dikon 95% di e 
trahadónan por eskrito den 
un resolushon a deklará ku 
nan no tin apsolutamente 
ningun konfiansa de ge- 
rensia di Selibon. E intimi- 
dashon, mal trato, menasa 
i manera malu di papia ku 
e trahadónan ta muestra ku 
Selibon no ta digno pa kar- 
ga e nòmber di bon dunadó 
di trabou. 
Mira kon den nan ko- 


munikadonan 
ta 
meno- 
spresiá e trahadó bisando 
e “granito” ku kada tra- 
hadó ta aportá diariamente. 
Esta kurashi di un direktor 
di papia di un granito ka- 
minda for di mainta te den 
oranan lat di atardi/anochi 
i bou di e sirkunstansianan 
inhumano e trahadónan aki 
ta laborá. 
Selibon no mester lu- 
bidá e lema ku trahadónan 
a usa “NAN PAFO, NOS 
PADEN. Esei no a pèrdè 
nada na forsa. 
Finalmente 
e 
difa- 
mashon di e korant ku lo 
tabatin menasa di morto 
ta un akusashon sin nin- 
gun klase di base ku e solo 
meta pa daña nòmber di e 
trahadónan. 
Trahadónan 
di Selibon a komportá nan 
mes na un manera super si- 
vilisá durante nan akshon i 
a demonstrá un solidaridat 
grandi. 
Abdul: 
"Trahadónan 
di Selibon por konta ku 
AFBW i su konseheronan 
ku nos lo para duru pa loke 
boso a wèlga pe 4 dia lar- 
gu, esta konstruí un SELI- 
BON nobo, kaminda boso 
lo por traha den un ambi- 
ente sano, sigur i kaminda 
ta balorisá i respetá boso 
komo hende." 


KRALENDIJK—Si 
outoridatnan konserní no 
kuminsá aktua, aki poko 
tempu ta bira imposibel pa 
frena e tiramentu di sushi 
ilegal. 


Tanten no tin kòntròl 
Ta sigui dùmp sushi ilegal 


Riba ret sosial un bia 
mas ta sirkulá potrèt ku un 
siudadano ta ilustrá sushi 
bentá banda di su kas. 
Meimei di e sushinan 
por nota plachi di number i 


kos di hunga. 
E siudadano ta sos- 
pechá ku enbes di hiba e 
sushi landfill, a skohe pa 
mas fásil bent’e otro ka- 
minda. 

KRLAENDIJK 
– 
Djárason atardi Sentral di 
Polis a dirigí patruya i tam- 
be Brantwer pa Kaya Papa 
Cornes despues di a keda 
notifiká di un eskape di gas 
den un restorant situá na e 
kaya. 


Eskape di gas na restorant chines 


PARTISIPASHON 
Preis pa produktonan di kombustibel 
entrante 14 di aprel 2023: 
Preis por mayor: 
Mogas 95 
136.74 USDct pa liter 


Kerosine 
102.00 USDct pa liter 


Gasòil 
100.65 USDct pa liter 


LPG 100 lbs 
49.79 USD pa silinder 


LPG 20 lbs 
10.31 USD pa silinder 


Preis por detayista: 
Mogas 95 
144.00 USDct pa liter 


Kerosine 
104.00 USDct pa liter 


Gasòil 
105.00 USDct pa liter 


LPG 100 lbs 
56.00 USD pa silinder 


LPG 20 lbs 
12.00 USD pa silinder 


Gezaghèber, 
E.E. Rijna 



Sekretario Insular, 
mr. C.J. Frans 


KRALENDIJK 
-- 
Entrante awe djabièrnè 
14 di aprel ta adaptá preis 
di benta di kombustibel. 
Gasolin ta baha ku 2.00 
sèn dòler, disel ta baha ku 
14.00 sèn dòler, bòter di 
gas grandi ta baha ku 3.00 
sèn dòler, kerosin ta baha 
ku 25.00 sèn dòler. 
E siguiente adaptashon 
di preis di kombustibel ta 
12 di mei. Den e adapta- 
shon di preis akí a apliká 
e preskripshonnan di e 
dekreto temporal di 25 di 
mart 2022 tokante reduk- 


Entrante awe 
Gasolin i disel 
ta baha 


shon di akseins Karibe 
Hulandes 2022 i tambe e 
lei di 21 di desèmber 2022 
pa kambio di algun lei di 
impuesto i algun otro lei. 
Te ku promé di aprel 
2022 e tarifa di akseins 
pa gasolin tabata 31,86 
dòler sèn pa hèktoliter. 
Segun e preskripshonnan 
menshoná akí riba e tarifa 
di akseins pa gasolin ta 
15,86 sèn pa hèktoliter 
pa e periodo di promé 
di aprel 2022 te ku 30 di 
yüni 2023. 


GZ-psycholoog Kind & Jeugd 
(36 tot 40 uur per week. Standplaats: Bonaire) 


Wat bieden wij? 
Inschaling hangt af van je achtergrond en 
werkervaring en vindt plaats in FWG 65 
(min $ 4.647,- en max $ 6.791,-). 
De bedragen zijn bruto per maand bij een 
fulltime dienstverband (40 uur). We bieden 
een contract voor de duur van twee jaar, 
met uitzicht op een vast dienstverband. 


Verder bieden we een dynamische werkomgeving met ontwikkelmogelijkheden 
en goede secundaire arbeidsvoorwaarden. Zo draagt MHC ruim bij aan je 
pensioenopbouw en wordt er tegemoet gekomen in de eventuele verhuis- / 
emigratiekosten. 


Ben je nieuwsgierig geworden? 
Scan de QR-code of ga naar onze website www.mentalhealthcaribbean.com 
voor meer informatie. 


Acquisitie naar aanleiding van deze advertentie wordt niet op prijs gesteld. 


Mental Health Caribbean (MHC) verzorgt de 
geestelijke gezondheidszorg op Caribisch 
Nederland. Voor de zorg aan kinderen en jeugdigen 
hebben wij een behandelcentrum (genaamd Hi5). 
Het aanbod van Hi5 richt zich op kinderen en 
jeugdigen met een psychiatrische of psychische 
kwetsbaarheid en hun gezin/familie. 
Ter versterking van het team zijn we op zoek naar 
een: 


Na yegada di patruya i e 
Brantwer na e sitio, nan por 
a komprendé ku den oranan 
di dia a hasi entrega di un 
bòm di gas na e restorant, 
pero tabata despues ku e 
personal di Curoil a bai for 
di e sitio, doñonan a bin 


tuma nota ku e silinder di 
gas tabata lèk. 
Mesora a tuma kontakto 
ku ofisina di Curoil, pero 
doñonan no por a haña kon- 
takto ku Curoil i a opta pa 
yama polis. (Fuente/foto 
LIVE99FM) 

KRALENDIJK – Bo- 
neiru a bishitá Palm Beach 
International Boat Show, 
Seatrade Cruise Global i 
Routes Americas 2023. 
Un delegashon boneri- 
ano, konsistiendo di e di- 


Delegashon boneriano na diferente bolsa i reunion 
ku partner na Merka 


rektor di Tourism Corpora- 
tion Bonaire (TCB), Miles 
Mercera, e direktor di Bo- 
naire International Airport 
(BIA), Maarten van der 
Scheer i Howard Mann di 
Campbell-Hill 
Aviation 


Group tabata presente na 
Routes Americas 2023 ku a 
tuma lugá for di 21 te ku 23 
di mart na Chicago, Illinois. 
E tim a hiba kòmbersashon 
ku nos aktual kompanianan 
di aviashon merikano, pero 


tambe ku otro potensial 
kompanianan di aviashon, 
pa deliberá mas aleu tokan- 
te e posibilidatnan pa ku- 
minsá ku mas buelo direkto 
for di Merka, Suramérika i 
Canada. 
Pa promé biaha TCB 
tabata presente tambe na 
Palm Beach International 
Boat Show, ku a tuma lugá 
na West Palm Beach, Flo- 
rida. TCB a bishitá e espek- 
tákulo den kolaborashon ku 
PADI, kaminda e presen- 
tenan por a eksperensiá un 
‘Virtual Reality’, un reali- 
dat virtual di e mundu bou 
di laman di Boneiru. Tambe 
e presentenan por a registrá 
pa gana premio tur dia. E 
presentashon a tuma lugá 
for di 22 te 26 di mart 2023. 
Na 
Seatrade 
Cruise 
Global 
tambe 
un 
del- 
egashon boneriano tabata 
presente. Esaki a tuma lugá 
for di 27 te 30 di mart 2023 
na Fort Lauderdale, Flori- 


da. Meskos ku e añanan an- 
terior Boneiru a kompartí 
un stènt ku nos islanan ru- 
man Aruba i Kòrsou. Esaki 
a brinda nos isla e opor- 
tunidat pa papia tokante e 
strategia aktual i esun di 
futuro ku e kompanianan 
krusero. 
‘Nos partnership meet- 
ing-nan ta forma un parti 
anual importante di nos 
trategia, pa motibu ku nos 
ta firmemente konbensí ku 
nos tin ku sinkronisá nos 
esfuersonan ku otro i ku 
nos mester kompartí e aktu- 
alisashonnan mas resien di 
nos isla ku nos stakehold- 
ernan. Desaroyo di turismo 
sostenibel ta un esfuerso 
konhunto di nos tur i nos 
ta gradisí nos partnernan di 
aviashon, industria krusero 
i operadónan di tour pa nan 
dedikashon i kompromiso 
pa loke ta trata nos desti- 
nashon’, segun e direktor di 
TCB, Miles Mercera. 


KRALENDIJK 
– 
Djaweps mainta a surgi un 
situashon basta serio den 
Kaya Finlandia, na mo- 
mentu ku un kachó brabu 
mester a drenta den kurá di 
un bisiña i ataká e kachó di 
e bisiña i morde esaki den 
su kara. 


Kachó peligroso ta ataká kachó di bisiña 


Habitantenan di e kas 
mester a hasi basta es- 
fuerso pa por a logra lòs e 
kachónan for di otro. Na e 
sitio por a komprendé ku ta 
trata di e mesun kachó ku 
algun tempu pasá mester a 
hasi meskos ku un kachó 
den Kaya Irlanda, kaminda 


lástimamente e kachó di 
rasa chiwawa, a bin fayesé. 
Polis un biá mas a pre- 
sentá na e sitio pa atendé 
ku e doño di e kachó, ya ku 
nan ta na altura di e kaso di 
e kachó peligroso akí. 
(Fuente/foto 
LIVE- 
99FM) 

Awel si, ami si no ta konfia. 
Un ora pa otro e `fastball` ta 
bini. 


Gasolin i diesel a baha. Bo sa 
kiko e kos ei ta nifiká? Nos 
por kore basilá mas tantu 
den kaya. 


Na ingles nan ta bisa: 
“Never a dull moment.” 
M’a splika kaba ku den 
mi bida diario semper tin 
algu interesante, eksi- 
tante i asta sensashonal 


ta pasa. Loke ta pasa 
tra’i kortina di mi trabou 
komo skribidó di korant i 
trahadó di programa pa 
televishon ta aparesé 
hopi biá den e rúbrika 


ku boso ta lesando aki: 
DEN PASO DI BÒI. 
*** 
Dianan di Pasku di Resu- 
rekshon tabata dediká 
kompletu na mi yu mas 
chikitu, 
Sebel, 
kende 
regularmente ta bishitá 
mi. Ora e t’ei e ta trata 
mi manera un rei chikí. 
Yuda mi pone i man- 
tené kas na òrdu, hasi 
kompra, kushiná etc etc. 
Nada ta di mas p’e. Bira 
laba tayó, pone paña 
laba 
den 
wasmashin, 
pone paña seka. 
*** 
E ta kompartí su dianan 
na Boneiru tambe ku su 
amigu. Nan ta sali huntu, 
tin bes ku mi tambe den 
tou. Anke nasé na Kòr- 
sou pa motibunan mé- 
diko, Sebel ta konsiderá 
su mes komo boneriano 
tambe. Pasobra su pro- 
mé añanan di bida riba e 
planeta aki tabata na Bo- 
neiru. El a bai Krèsh Bon 
Kuido, meskos ku Fran- 
klin i Danny. Despues el 
a bai Kòrsou. 
*** 
Mi ta rekonosé hopi kos 
di mi den Sebel. E ta 
trankil, no gusta ‘drukte’ 
òf problema ku niun hen- 
de. I e tin amor pa na- 
turalesa meskos ku mi. 
Djadumingu, Pasku di 
Resurekshon, nos a bai 
dal un kaminata di maso- 
ménos 8 kilometer den 
naturalesa di Colombia 
wèst i Barcadera. Na ka- 
minda papiando riba mil 


i un kos. E tabata kita 
flor for di mata i palunan 
ku ta flora den sekura, 
manera hobaka, brasia, 
kuku, katunbom, sente- 
bibu. Ku e flornan aki el 
a traha un bukèt krioyo. 
*** 
Pasku mainta el a pre- 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


pará 
un 
desayuno 
sukulento, ku webu, 
krosànt, pan i dushi 
kòfi. Asina e dianan a 
pasa te ku djaluna a- 
tardi ku m’a despedí di 
dje. 
*** 

Pashon pa bida di kunuku 


Luberisse Celestin ta un haitiano ku pashon pa bida di kunuku. Den kuadro di e kampaña ‘The Hidden Green Movement’ na Kòrsou, 
atenshon awe na e persona aki i su famia, spesialmente pa su kunuku. Ta un kampaña di konsientisashon ku tin produkshon di ku- 
minda (agrikultura i krio di bestia) na Kòrsou. Un logo ta mustra hende den tienda kua produkto ta lokal. Pa di e manera ei hasi eskoho 
di produkto lokal fásil. Kada luna ta pone un kunukero den spòtlait. 
Base haitiano 


Kompartí 


Luberisse Celestin (1979) ta pará entre su kabritunan i karnénan. Buts na 
su pia, paña mará na kabes, anto kamisa ku manga hisá pa su barika keda 
fresku. Goloso e lamchi na su brasa ta bebe e lechi den e bòter. Atento su 
yu Dialine di ocho aña ta wak kon su tata ta kuida e bestianan. Su yu hòm- 
ber Jean di 16 aña ta trahando parti patras riba e tereno. 
Meskos manera su yunan awor, Celestin a siña bida di kunukero, tempu 
ku e tabata mucha serka su famia na Haiti. Simplemente dor di opservá i 
yuda. Su mayornan, abuelonan, tio i tianan, nan tur ta den kultivo di fruta i 
bèrdura. Pero ta ora Luberisse Celestin a yega Kòrsou numa, el a saka su 
soño komo agente polisial for di su kabes. 
E tin 21 aña na momentu ku na febrüari 2001 e yega Kòrsou pa Festival 
di Tumba. Luberisse gusta músika, ritmo i kanto. Ta su manera pa hasi su 
kabes bashí. Ora su amigunan kont’é di e festival na Kòrsou, e mes ke bai 
e festival pa eksperensi’é personalmente. Celestin ta keda Kòrsou. E ko- 
munidat haitiano estrecho ku tin na Kòrsou ta bira su famia nobo. Nan ta 
yud’é ku trabou i kaminda pa biba. E ta kue djòp aki aya. 
Na Bándariba Celestin i su kasá Joselene, ta probechá un oportunidat. For 
di aña 2012 nan a kuminsá lanta nan mes kunuku. Kompletamente for di 
sero. Nan ta traha duru i pasa hopi trabou. Anto tòg nan no lo ke otro. Ya 
komo ku esaki ta e esensia. Sin kuminda tur kos ta para. Asta ekonomia. 
No tur hende ta konsiente di esei. Pues Celestin mester splika su mes yu- 
nan ku trabou di un kunukero no ta ‘fis’ manera otro hende ta bisa nan. Ta 
nèt kontrali, e trabou di kunukero ta importante i balioso. 


“Nos ta lanta mainta tempran den kareda di kuat’or pa sink’or. Anochi dies 
or, nos ta bai drumi. Tin biá mi mester lanta mardugá pa mi kontrolá e 
bestianan. E ora ei mésora mi ta wak ku tur kos ta oké ku e tanki, anto riba 
tereno. Nos ta traha duru i nos ta hasi loke nos por riba un dia. Mi ta satis- 
fecho ora nos logra traha seis pa ocho ora pa dia. Nunka un kunukero ta 
produsí pa su mes so, pero pa hinter komunidat. Nos ta yuda otro anto si 
por, nos ta kompartí loke nos tin. Esei ta e úniko manera pa bai dilanti. Tra- 
handó huntu.” “Mi ta konsiente ku bida ta algu importante. Ta importante 
ku nos ta kuida otro, pasó no tur hende ta haña e mésun oportunidatnan. 
Un ta mas sabí ku e otro. Esun ta haña mas gòlpi di bida ku e otro. Pero 
kada persona ta importante. Un bida sin amor, sin kontakto ku otro hende, 
esei no ta bida. Nos tin mester di otro. Mi ta purba di ta amabel i bon ku tur 
hende.” “No, kultivo di bèrdura i fruta no ta difísil. Si bo gusta i hasié ku 
amor, bo ta siña lihé. Anto sí, bo mester tin amor pa e trabou akí. Méskos 
ku un mayor ku su yunan, un kunukero ta responsabel pa kuido di su mata 
i bestianan. Mi ta kontentu ku loke mi tin. Un dia tin sufisiente pa kumpra 
hopi pan, anto otro dia tin sèn pa ménos pan. Luho no ta importante. Hen- 
de ta bunita di su mes, no pa e pañanan ku e ta bisti i e kosnan luhoso ku e 
tin.” “Nos lo mester tin mas apresio pa loke nos mes ta kultivá na Kòrsou. 
Hopi hende ta asosiá trabou riba tera ku trabou di katibu di ántes. Nan ta 
gusta baila na un hòfi i kome dushi kuminda, pero nan no ta pensa ta di 
unda e produktonan a sali. Ta kiko bo ta buska ora bo bai supermerkado? 
Ko’i kome! Ta di unda esei ta bin? Fo’i tera! Nos komo kunukero ta sòru 
pa hinter mundu. Pa kuminda. Esei meresé hopi respèt. Kuminda ta bini 
na promé lugá.” “Salú ta kuminsá ku bon kuminda. Hende mester kome. 
Esun ku no kome bon, no por nada. Esei tambe ta konta pa e hendenan 
bistí nèchi sintá tras di nan kòmpiuter na ofisina. Na Kòrsou ainda tin hopi 
tera liber pa produsí kuminda. Pero tur kos ta trata di sèn. Lo ta bon si tin 
mas atenshon pa e problemanan di kunukero. Pa sòru ku pueblo lo tin 
sufisiente ko’i kome den futuro. Esei ta bon pa hinter e isla. Bo so ku bo 
so, no por logra hopi, pero huntu sí. Huntu nos por yuda ekonomia krese.” 

Di mondi te hòfi 


Celestin ta kalkulá ku su kunuku ta midi alrededor di dos hèktar. Aktual- 
mente e tera ta plantá ku tur tipo di bèrdura i palu di fruta. Ora bo kore ku 
outo, riba parti haltu pasa e kunuku, djaleu bo ta mira palunan di papaya i 
palmanan di koko. Esaki ta totalmente un otro bista kompará ku dia ku Ce- 
lestin i su kasá a disidí pa kuminsá un kunuku aki. No tabatin nada. Hinter 
e tereno tabata mondi. Tera tabata kankan di yerba malu, arbusto, mata i 
palu shimaron. Tabata usa e tereno remoto i bandoná akí, pa tira shushi 
afó i pa strep outo. 
Den e último añanan nan dos a transformá e mondi den un hòfi fruktífero. 
Nan mes a planta kada simia den tera. Nan ta biba huntu ku nan dos yunan 
na un kas ku nan a konstruí kompletamente nan mes, riba e tereno. Kada 
piedra di nan kas, ta nan mes a pone. Celestin mes a traha tur instalashon. 
Djis banda di nan kas tin un tereno será ku 52 kabritu i 15 karné. E besti- 
anan ta haña loke sobra di bèrdura i fruta ku tin riba e tereno. Anto nan ta 
kontribuí na produkshon di lechi di kabritu i karni di karné. Tras di e kouchi 
tin dos baki awa grandi ku ta yen yen di awa. 
Un par paso mas aleu bo ta kana subi e kunuku. Tur kaminda bo ta tende e 
mulinanan ku ta saka awa for di e posnan, ta krak i pip. Tras di un boske ku 
palu di papaya, bakoba i palma di koko, bo ta mira e kunuku hanchu yen di 
bèrdura i yerba. Aki riba un tereno habrí entre e solo kayente i bientu ku ta 
supla duru, tin entre otro tomati, kònkòmber, batata dushi, yambo, beren- 
hèin, yuka, milon i pampuna. Anto bou di e sombra di un tela kontra solo 
ku sa ta hopi pika, e asina yamá schaduwgaas tin silantro, pitiseli i otro 
yerba. Di e manera akí un mondi ku bo no por a kana dor di dje, a kambia 
bira un botika natural yená ku kultivo saludabel i kurativo. 

KRALENDIJK -- Si- 
man pasá Qredits Boneiru 
a tene un training pa e 11 
coach nobo ku awor ta for- 
ma parti di e 'coachpool.' 
Durante 
e 
mainta, 
Qredits su direktor, Elwin 
Groenevelt, a duna un pre- 
sentashon general tokante 
Qredits i tambe nan a sigui 
un training tokante kon pa 


Qredits Bonaire ta yama bon bini na 11 coach nobo 


komuniká na un manera 
efektivo ku un coach. 
E coachnan akí ta pro- 
feshonalnan òf empresari- 
onan ku ta pará kla pa kom- 
partí nan konosementu riba 
diferente área ku klientenan 
di Qredits Boneiru, pa asina 
kontribuí na e desaroyo di 
empresarionan. 

Awe nos ta selebrá 
Resurekshon de Hesus: 
Nos ta selebrá ku Esun 
Krusifiká awor ta Resusitá. 
Nos ta selebrá ku e graf ka- 
minda nos a der’é ta bashí. 
Nos ta selebrá ku loke promé 
tabata papia di morto, awe ta 
hole bida. 
Nos ta selebrá ku esun ku 
nos a duna komo pèrdí, ta 
aparesé bibu na nos 
Nos ta selebrá ku Esun ku 
nos a desilushoná, awor ta 
kompañero di kaminda. 
Nos ta selebrá ku Esun ku 
nos kere a frakasá, awor nos 
ta mir’é triunfante. 
Pero Resurekshon no ta 
algu ku nos a mira, sino algu 
ku nos ta eksperimentá. 
E hecho di resusitá no tin 
testigu, pero sí testigunan di 
ku El a resusitá. 
Mi no tabata einan pre- 
sente, pero mi mester hasi 
E presente den mi bida. Ta 
p’esei , mas ku splikashon- 
nan, Resurekshon mester di 
testimonio. 
E mainta aki mi ta yamá 
na manifest’é den mi pro- 
pio bida. E mainta aki mi ta 
yamá na grita ku ta bèrdat, ku 
“mi a mir’é “E mainta aki mi 
ta yamá na bisa, no manera E 
“mira mi mannan”, sino “mira 
mi bida”. 
Pasobra promé mi tabata 
morto i awor bibu. Pasobra 
promé mi tabata katibu di mi 
mes i awor mi ta liber. 
Pasobra promé mi tabata 
mira tur kos skur i awor mi ta 
mir’é luminoso. 
Pasobra promé tur kos 
tabata parse mi imposibel i 
awor mi ta mira tur kos posi- 
bel. 
Pasobra promé mi tabata 
sinti mes bon ku loke mi taba- 
ta i awor mi ta sinti mi mes 
nobo. 
Pasobra promé mi tabata 
pensa manera tur hende i 
awor mi ta pensa manera 
Dios. 
Pasobra promé mi tabata 


busk’é entre mortonan i awor 
mi ta rekonosé entre bibunan. 
Pasobra promé mi tabata 
pensa ku kosnan mester ta asi- 
na i awor mi ta pensa ku nan 
por ta distinto. 


Pasobra promé Mi tabata mira 
bo komo un hende straño i 
awor mi ta rekonosé bo komo 
mi ruman. 
Pasobra promé mi tabata 
mira bo manera leu i awor mi 
ta sinti bo manera mi próhimo. 
Pasobra promé mi tabata 
pensa ku ku mi por a probechá 
di bo i awor mi ta sinti ku mi 


mester sirbi Bo. 
Pasobra promé mi tabata 
mira mundu manera esun di 
hendenan i awor mi ta mira 
komo obra di Dios. 
Pasobra promé mi tabata 
sera mi mes den mi egoismo i 
awor mi ta sinti que me debo a 
ti. 
Pasobra promé mi tabata 
sinti ku kosnan tabata di mi i 
awor mi ta sinti ku mi mester 
kompartí nan. 
Pasobra promé mi tabata 
sinti mi mes individualista i awor 
mi ta sinti mi mes komunidat. 


Pasobra promé mi tabata sin- 
tié leu i awor mi ta sinti ku E ta 
biba mei mei di nos. 
Pasobra promé mi tabata 
sinti ku morto tabata lo último i 
awor mi ta sinti ku lo último ta 
bida. 
Pasobra promé mi tabata 
sinti un bashí den mi kurason i 


Kon sa ku El a resusitá? 


awor mi ta sinti Bo denter di 
mí. 
Pasobra promé mi taba- 
tin mester di rasonnan pa 
kere i awor mi tin basta ku 
Bo eksperensia. 
Pasobra promé mi tabata 
kere ku mundu tabatin rason 
i awor mi ta mira ku ta Dios 
tin rason. 
Pasobra promé mi tabata 
sinti mi mes bon ku mi 
pikánan i awor mi ta sinti e 
goso di Bo grasia. 
Pasobra promé mi tabata 
mira mundu manera un mon- 
ton di hende i awor mi ta sin- 
ti ku nos ta un komunidat 
di rumannan. 
Pasobra promé mi 
tabata pensa ku morto 
tabata e final pero awor 
mi ta komprondé ku e ta 
un komienso. 
Pasobra promé mi 
tabata pensa riba hende i 
awor mi ta sinti ku mi 
mester stim’é. 
Pasobra promé mi 
tabata será i awor Abo a 
habri mi na hinter mundu. 


Mi sa ku mi a resusitá pa- 
sobra ya mi no ta sinti mi mes 
bieu i gastá sino ku mi ta sinti 
mi mes nobo, resien nasí den 
bo propio bida. 
Mi sa ku mi a resusitá pa- 
sobra e anochi di mi bida 
tambe a kombertí den un 
mainta nobo. 
Awe mi no ta esun di ay- 
era. 
Awe mi t a sinti mi mes 
nobo, resusitá den Esun Re- 
susitá. 
Ayera mi tabata sinti 
tristesa di bo morto i awe mi 
ta sinti e alegria di Bo bida 
nobo. 
Awe mi por kanta ku goso 
den mi kurason “El a resus- 
itá, aleluya”. “Ami a resusitá, 
aleluya”. 


Clemente Sobrado C. P. 
www.iglesiaquecamina.com 


Di dos parti 
Kon nos ta sigui? 
Kua iglesia tin futuro? 
Kua ta e iglesia di terser 
milenio? 
Dia 11 di òktober 2022, 
Kardinal Mario Grech, sekre- 
tario-general di e Sínodo di 
Obispunan, a rekordá nos tur 
ku ounke e palabra SINO- 
DALIDAT no por ser hañá den 
ningun di e 16 dokumentunan 
di Vatikano II, e konsilio su vis- 
hon i definishon di Iglesia ta na 
kurason di loke ta sinodalidat. 
Papa Huan XXIII a habri e 
konsilio aki dia 11 di òktober 
1962. Tur obispu di rònt mun- 
du a ser invitá pa partisipá den 
kuater diferente seshon durante 
di un periodo di mas ku tres aña. 
Papa San Pablo a konkluí e 
konsilio dia 8 di desèmber 
1965. 
Komo resultado di Vatikano 
II Iglesia, katóliko a habri su 
bendanan pa un mundu mod- 
erno, a ahustá su liturgia, a 
duna un ròl mas grandi na 
laikonan, a introdusí e konsep- 
to di libertat di religion i a inisiá 
un diálogo ku otro religionnan. 
Hans Küng, ku tabata e 
teólogo mas hóben na Vatikano 
II, a splika ku “Tabata un tem- 
pu ku un speransa nobo, ka- 
minda tur hende tabata orguy- 
oso ku nos por a yama un kon- 
silio asina i yega na un renobas- 
hon di Iglesia katóliko”. Pero, 
e kambionan a provoká un 
reakshon negativo fuerte ku a 
pone hopi hende pensa ku e 
proseso di kambionan lo a ser 
pará. Pero, aparentemente no 
ta asina pasobra Papa Fran- 
cisco mes a tuma e inisiativa pa 
yega na inougurashon di e pros- 
eso di Sinodalidat na òktober 
2021. 
Algun pais a traha hopi duru 
riba e proseso aki pa yega na 
rekomendashonnan bon kla. 
Un di e paisnan aki ta Alema- 
nia. E konferensha di 
Obispunan di Alemania a lansa 
su “Synodaler Weg” dia promé 
di desèmber 2019. Pues, un 
dos aña promé ku e inouguras- 
hon ofishal di Papa Francisco. 
Esei tabata mas bien pa krea 
un plataforma pa diskutí i re- 
flekshoná riba e revelashonnan 
di abuso seksual ku a sakudí e 
pais. E organisadónan a insistí 
ku un re-evaluashon profundo 
di enseñansa katóliko tabata 
nesesario pa atendé ku e rais- 
nan di e krísis di abuso, reku- 
perá e konfiansa di fielnan i 


kuminsá un reforma di Iglesia. 
E proseso di hopi aña pa 
diserní a keda komo un esfu- 
erso konhunto di e Konferen- 
sha di Obispunan aleman, ku 
a kuminsá ku un resolushon, i 
e Komishon Sentral di kató- 
likonan aleman (ZDK), un or- 
ganisashon di laikonan ku hopi 
influensha, ku delegadonan di 
diferente kongregashonnan, 
asosashonnan i konsehonan. E 
Asamblea Sinodal aki ku ta 
konsistí di un 230 miembro a 
plania pa terminá su trabounan 
na febrüari 2023. 
Un reunion plenario di e 
Asamblea a aprobá na yanüari 
2023 konseptonan pa akordá: 
1) bendishon pa parehanan 
di mesun sekso, 
2) kambionan den kadis- 
ashi tokante homoseksualidat, 
3) ordenashon di hende 
muhé komo saserdote, 
4) selibato komo un esko- 
ho opshonal i 
5) partisipashon di laikonan 
den e elekshon di un obispu 
nobo. 
Tur e inisiativanan aki a 
kousa hopi konsternashon i 
kondena di parti di Vatikano i 
otro obispadonan rònt mundu. 
Pero, ta parse ku e Iglesia ale- 
man no ta kambia di rumbo tòg 
i ta ser papiá ku esaki por 
kousa un kiebro entre nan i 
Vatikano. Un cisma (schisma)! 
Remarkabel ta ku e 5 pun- 
tonan aki ta kuadra ku e prin- 
sipionan ku e teólogo suiso 
Hans Küng den pasado a trese 
dilanti komo kondishonnan pa 
Iglesia por sigui krese den fu- 
turo. 
Dr. Hans Küng tabata, den 
e di dos mitar di siglo 20, e teól- 
ogo katóliko mas hóben i ku 
mas influensha despues di e 
hesuita Karl Rahner i e hulan- 
des Edward Schillebeeckx. El 
a skibi bukinan ku gran impa- 


kto i influensha riba e mundu 
katóliko. Pero, despues di a 
ser disipliná i rechasá pa papa 
Huan Pablo II pa su ponens- 
hanan el a kontinuá ku su ak- 
tividatnan akadémiko i taba- 
ta bria komo un intelektual ku 


tabata media entre e diferente 
religionnan di mundu i tabata 
trata na stimulá un étika global. 
Segun Küng Iglesia lo tin ku 
kumpli ku kuater kondishon pa 
por tin un futuro den e di tres 
milenio despues di Kristu: 
1.Lo ta bon pa Iglesia 


Katóliko no ta muchu fihá 
riba pasado, riba Siglo Me- 
diano (Middeleeuwen), òf 
tempu di Reformashon ò riba 
Iluminashon (Verlichting). 
Pero, e mester ta un iglesia 
ku ta orientá su mes riba su 


KUA IGLESIA TIN FUTURO? 
Konklushonnan for di un sondeo literatura 


Valdemar Marcha 

ARUBA 
HULANDA 


HULANDA – E tim 
spesial di krímen seberné- 
tiko di Hulanda a yega na 
nòmber di míles di usuario 
ku tabata aktivo riba un fo- 
rum ilegal kaminda tabata 
negoshá ku data hòrtá. Po- 
lis a kita e furom for di in- 
ternet i a manda un karta pa 
tur usuario. 
“Asina nos ta laga nan sa 
ku nan no ta anónimo mas,” 
bosero di polis, Marèl van 
Steenbergen, a bisa RTV 
Oost. “Ounke ku nan tabata 
usa nòmber anónimo ak- 
tivo riba internet, nos a sa 
di haña sa ken nan ta.” 
E atvertensia na e kanti- 
dat grandi di usuario di e fo- 
rum ilegal, por lo pronto ta 
e final di un investigashon 


Polis ta aserká míles kriminal sibernétiko potensial 


ku a kuminsá for di 2021. 
Tempu ku polis a deskubrí 
e forum ilegal, raidforums. 
com, tabata negoshá ku in- 
formashon di persona hòrtá 
i data ku nòmber, number 
di bsn i informashon di kar- 
chi krédito. 
Kriminalnan por bende 
tipo di data asina pa por 
ehèmpel kometé 'vriend- 
in-noodfraude'. Esaki ta un 


forma di estafa kaminda via 
Whatsapp ta haña un peti- 
shon urgente di un amigu òf 
famia pa traspasá sèn mas 
lihé posibel. 
Riba e forum tabata ofre- 
sé tambe informashonnan 
hòrtá na hendenan grandi, 
opviamente ku e intenshon 
pa aserká nan ku un truko 
di chat. 


AMSTERDAM – Tra- 
hadónan di sèks riba Wal- 
len ta bisa ku nan ta pèrdè 
50 porshento di nan en- 
trada durante wikènt dor 
di kambio di orario di siere 
di 6’or di mainta pa 3’or di 
mardugá. Esaki a keda de- 
mostrá despues di e promé 
dos wikèntnan den kua e 
orario nobo a drenta na 
vigor. 
Huntu ku e negoshinan 
di horeca ku desde 1’or di 
mardugá no por risibí kli- 
ente mas, e trahadónan di 
sèks ta pidi Hues awor pa 


Trahadónan di sèks riba Wallen: 
“Pèrdida di kasi mitar entrada dor di orario di siere mas tempran” 


drai bèk e medidanan. 
Munisipio a bini ku e 
kambio di orario di siere 
den e kuadro di un pruf di 
dos aña ku a drenta na vigor 
promé di aprel. Ku esaki ta 
spera ku asina lo hasi e siu- 
dat mas trankil di bishitante 
ku ta bebe hopi, grita, pishi, 
pupu i laga sushi atras riba 
kaya. Desde mei ta konta 
riba e pida mas drùk di Am- 
sterdam prohibishon di uso 
di droga. 
Trahadó di sèks, Car- 
men, kende desde 2007 ta 
traha riba Wallen, ta kon- 


tra di e medidanan nobo i a 
akudí na hues di fasilidat na 
Amsterdam: “Di kon awor 
ta straf e trahadónan di 
sèks ku orario di siere mas 
tempran. Nos no ta sòru pa 
problema. E burgemeester 
mes ta bisa esaki tambe. 
Pero seguidamente ta nos ta 
e víktima. Nan ta kita nos 
mihó oranan for di nos. Kli- 
entenan ta bini entre 10’or 
di anochi i 1’or di mardugá. 
E ora ei nan ta bin wak nos, 
pa mas lat den anochi nan 
bini. E promé kliente ku mi 
tabatin e wikènt ku a pasa 


a yega binti pasá di dos. Pa 
3’or mi mester a sera. Kasi- 
mente mi no a gana nada pa 
paga mi kamber. E strès ta 
enorme. 
E hurista ta sirbi un otro 
interes: “Komo munisipio 
nos tin tambe obligashon 
di kuido pa habitantenan 
di mesun área. Sí ei nan no 
tin fasilidatnan habrí, e ora 
ei bishitantenan ta bai i di 
mes ta bira trankil. E no ta 
solamente un desishon di 
Burgemeester, pero tambe 
ta bai a kosto di otro par- 
tidonan. Sí originá daño, 
tin derecho riba kompen- 
sashon. Solamente ainda 
ta muchu tempran pa bisa 
algu tokante esaki.” 


Opheshon 
Na e munisipio a drenta 
rònt di 600 opheshon to- 
kante e orario di siere ak- 
tual riba Wallen. Ainda 
no a reakshoná riba tur e 


opheshonnan. E munisipio 
gustosamente ke hasi esaki 
den un solo biá i spera ku 
promé di fin di yüni organisá 
esaki. Lo trata e opheshon- 
nan di e trahadónan di sèks 
apart relashoná ku privasi- 
dat.” 
E 12 empresarionan di 
Wallen ku a entamá e hui- 
sio sumario ta spera ku 
Hues lo duna un veredikto 
mas tempran. Un empresa- 
rio no a keda ketu i a bati 
ku su man riba mesa i a bisa 
Hues: “Bo no idea den kiko 
nos a pasa durante e dos 
aña di Corona. Shen meter 
mas aleu e barnan ta habrí 
normal te 3’or, pero nos no 
por laga niun hende mas 
drenta pa 1’or. Klientenan 
ta rabia ku nos. Esaki ta dal 
nos duru, asina duru ku mi 
no sa sí mi ta sobrebibí.” 
Veredikto ta planiá pa 27 
di aprel. 


Pa preparashon di atake 
Kastigu di prizòn pa 
kuater muhé IS 


ROTTERDAM 
– 
Kuater muhé hulandes a 
keda sentensia den Korte 
di Rotterdam ku kastigu 
di prizòn, pasobra nan ta 
miembro di IS i a kometé 
echonan kastigabel di pre- 
parashon pa un krímen 
terorista. 
E muhénan a biaha pa 
e área di guera na Siria i 
Irak, kaminda nan e uni 


serka e estado islámiko. 
Nan 
partnernan 
tambe 
ta miembro. Nan a haña 
akohida i salario di e orga- 
nisashon terorista. 
E muhénan a haña kas- 
tigu di prizòn di dos aña i 
mei, di kua un aña kondi- 
shonal, te tres aña, di kua 
un aña i tres luna kondi- 
shonal. 

ARUBA 
STATIA/SABA/ST. MAARTEN 


PHILIPSBURG -- Dja- 
mars WINAIR a yama bon 
biní na Dutch Caribbean 
Cooperation of Airports 
(DCCA) Task Force, pa 
un bishita na e kompania 
di aviashon. E Task Force 
di DCCA ta konta ku e en- 
kargadonan di desaroyo di 
negoshi di e diferente aero- 
puertonan di Karibe Hulan- 
des. 
Segun WINAIR, e kom- 
pania tabata kontentu di 
por a risibí e diferente del- 
egadonan i duna nan un 
guia ku pa mustra diferente 
parti di e kompania manera 
e área di deskargamentu 
di pasahero, terminal di 


PHILIPSBURG 
-- 
Minister Rodolphe Samu- 
el a felisitá Carlos Brison 
i e tim di Sint Maarten 
ku a representá e isla na 
CARIFTA Games ku a 
tuma lugá fin di siman an 
Kòrsou. 
Minister Samuel a pone 


WINAIR ta yama Task Force di DCCA bon biní 


abordamentu, área di ope- 
rashon, mantenshon i esun 
di benta di pasashi. 
E grupo tabata kompañá 
pa e direktor operashonal 
di WINAIR, Edwin Hodge, 
Ramp Manager Addisson 
Boston, hefe di servisio na 
pasahero Lisa Brooks, hefe 
di piloto Michael Awai i 
direktor di e departamento 
di mantenshon, David Jar- 
ramillo. 
E Task Force ta konsistí 
di Marieke Smit di Schiphol 
Group, Christine Driessen 
di NACO, Jo-Anne Arends 
di Aruba Airport Authority, 
Peggy Croes di Curacaos 
Airport Partners i Suzy 


Kartokromo di PJIAE. 
Reunion manera esaki ta 
importante pa traha riba un 
mihó komprenshon, mihó 
konekshon i mihó kope- 


rashon entre miembronan 
di e Task Force. Na fin di 
dia nos tur ke mesun kos, 
ku ta mas i mihó konek- 
shon entre nos islanan i nan 


un preis mas abou, asina di- 
rektor di WINAIR, Michael 
Cleaver, a bisa. Nos ta wak 
pa dilanti pa mas di e tipo di 
reunionnan pa e meta akí. 


ORANJESTAD (EUX) 
-- Djaluna tabatin un ak- 
sidente ku skuter riba Weg 
naar Jeems na St. Eustatius. 
Pa motibunan ainda desko- 
nosí konduktor di e skuter 
a dal kontra un chatara di 


Bon resultado na CARIFTA Games 


atenshon na e ekipo masku- 
lino ku a logra konkistá 
tres medaya di oro i unu 
di bròns. Tambe e minister 
a ekstendé pabien na Car- 
los Brison, su mayornan i 
coachnan pa e rekòrt nasho- 
nal. Minister Samuel a bisa: 
“E éksito di Carlos mester 


sirbi pa inspirá hubentut 
di e isla, pa ku dedikashon 
i trabou duru bo por hasi 
bo soñonan bira realidat. 
Pa mayoria di bida di e 
hòmber yòn akí, el a hasi 
esfuerso i praktiká ku a 
pon’é yega kaminda e ta 
awe.” 


Aksidente ku skuter 


outo kantu di kaminda. 
Ambulans a presentá 
pa atendé e víktima i pa 
transport’é pa hòspital. Ta 
hasiendo investigashon den 
e kaso aki. 


THE BOTTOM – Se- 
kretario di Estado di husti- 
sia i siguridat, Eric van der 
Burg, a konkluí su bishita 
di trabou djárason lat den 
atardi. Riba programa taba- 
tin un seri di enkuentro ku 
mayoria fokùs riba asuntu- 
nan relashoná ku kontròl di 
frontera. 
E sekretario di estado 


Van der Burg a konkluí bishita na Saba 


tabatin un enkuentro ku 
Gezaghebber 
Jonathan 
Johnson, 
Departamentu 
di Imigrashon i Natura- 
lisashon, IND i e unidat di 
asuntunan sosial i di labor, 
SZW, pero tambe ku Saba 
University School of Medi- 
cine, pa diskutí asuntunan 
relashoná ku proseduranan 
di imigrashon i merkado 


laboral. 
Tambe tabatin un en- 
kuentro ku Marechaussee i 
Duana, pa diskutí tokante 
kontròl di frontera i rela- 
shoná ku servisio di fèri. 
Imigrashon tabata un as- 
pekto importante pa e bishi- 
ta di van der Burg. “Mas di 
mitar di hende ku ta biba na 
Saba no ta originalmente di 


e isla, p’esei momentu ku 
nan drenta e merkado lab- 
oral ta importante pa Saba i 
IND ta hunga un ròl impor- 
tante den esaki,” el a bisa 
den un entrevista kòrtiku na 
final di su bishita, djis pro- 
mé di a abordá fèri Makana 
pa St. Eustatius. 
Tin espasio pa me- 
horashon, e sekretario di 
estado e bisa. Nos a pa- 
pia tokante e servisio di 
fèri Makana. Nos tin un 
proyekto piloto di dos aña. 
Nos por regla pa hasi e 
proseduranan mihó. I nos 
ta diskutiendo tokante e 
proseduranan momentu ku 
ta trata labor di migrashon, 
pasobra tin un kantidat di 
regla ku Den Haag a traha, 
pero e situashon na Saba ta 
diferente ku esun di e parti 
europeo di Reino. Nos por 
hasi algun prosedura mas 
efektivo i efisiente. 
Esaki ta inkluí e prose- 
dura di pèrmit di trabou, ku 


aktualmente ta eksperen- 
siando un proseso largu pa 
empleado i empleadonan 
nobo. E prosedura di pèr- 
mit di trabou tabata un di e 
asuntunan mas importante 
durante su bishita, e sekre- 
tario di estado a bisa. 
“Si bo por hasi e tempu 
mas kòrtiku, e ta mihó pa 
e isla, mihó pa e emplea- 
donan, mihó pa e orga- 
nisashonnan 
kaminda 
e 
personanan akí ta traha,” 
van der Burg a bisa, agre- 
gando ku el a primintí pa 
yuda mehorá esaki. 
E sekretario di estado 
ta hopi entusiasmá tokante 
Saba. “Esaki tabata mi pro- 
mé bishita i mi tabata tei pa 
topa ku un kantidat di hen- 
de i pa mi mes mira e isla. 
E ta un isla bunita, no 
solamente tur loke ta trata 
naturalesa, pero tambe e 
manera ku e ta konstruí, e 
aeropuerto spesial. Mi ta 
impreshoná.” 

ORANJESTAD -- Cin- 
co aña pasa, pa ta exacto 
9 di april 2018 a cuminsa 
cu intervencion cardiovas- 
cular na Horacio Oduber 
Hospital (HOH). Por mira 
bek na un proyecto cu a 
resulta sumamente exitoso 
pa comunidad di Aruba y a- 
labes a yuda baha gastonan 
medico durante e proceso. 
“E motibo principal pa 
cuminsa cu intervencion 


A trata no menos di 3000 pashent cu problema di curason 
Cinco aña cu HOH a cuminsa cu intervencion cardiovascular 


cardiovascular na Aruba 
na prome instante tabata pa 
trata pashentnan cu ta haya 
un ataca di curason”, asina 
cardiologo dr. Casper Laclé 
ta conta. 
Anteriormente 
tabata 
manda nan den exterior cu 
Air Ambulance y despues 
di 10 pa 12 ora nan ta yega 
na e centro caminda basi- 
camente hopi biaha ta laat. 
Awendia ta brinda e servi- 


cio local, pues for di e mo- 
mento cu e pashent haya un 
ataca y yega departamento 
Un inversion den cui- 
do medico unda a trata no 
menos di 3000 pashent cu 
problema di curason Ya ta 
cinco aña cu HOH a cu- 
minsa cu intervencion car- 
diovascular di emergencia 


ta logra pa habri e ader den 
menos di 90 minuut. 
Horacio Oduber Hospi- 
tal a inaugura na April 2018 
un compleho ultra moderno 
na unda a introduci e ser- 
vicio completamente nobo 
pa Aruba cu ta intervencion 
cardiovascular y servicio- 
nan adicional cu apara- 


tonan di e tecnologia super 
moderno. 
Intervencion cardiovas- 
cular ta encera, tratamento 
di e arterianan coronario 
por medio di angioplastia 
na unda ta haci uzo di bal- 
lonnan y ta implanta stent 
pa mantene e arteriacoro- 
naria cu ta afecta habri. 


ORANJESTAD 
- 
Prome 
Minister 
Evelyn 
Wever-Croes a reuni cu 
Prome Minister di Hulanda 
Mark Rutte. Durante di e 
reunion aki Premier Rutte 
a expresa palabranan di 
agradecimento pa e rol cu 
Aruba a hunga den e con- 
ferencia tocante awa cu a 
tuma luga recientemente na 
Nacionnan Uni. Ademas, a 


A trata temanan di desaroyo di Aruba cu Mark Rutte 


trata varios tema relaciona 
cu desaroyo di Pais Aruba. 
Prome Minister Wever- 
Croes a expresa cu Premier 
Rutte a reconoce e rol im- 
portante cu Aruba tabatin 
durant e “UN Water Con- 
ference” y particularmente 
pa e papel di Presidente Ex 
Officio cu Prome Minister 
Wever-Croes a desplega 
durante e conferencia im- 


portante 
aki. 
Poniendo 
nomber di Reino Hulandes 
y Aruba hopi halto, cual ta 
hopi importante. 
Durante e reunion cu 
Premier Rutte a trata varios 
tema di desaroyo di Aruba. 
Entre otro con economi- 
camente Aruba ta fortifi- 
cando, y e hecho cu Aruba 
ta yegando nivel di crece- 
mento economico cu tabata 


conoce prome cu pandemia. 
Tambe a trata e nivel di 
turismo na Aruba y con lihe 
Aruba ta recuperando danki 
esfuerso di cada ciudadano. 
A trata tambe e tema di situ- 
acion financiero di Aruba y 
cu ta riba rumbo di finanzas 
sostenibel y duradero, y 
aworaki ta papiando cu Hu- 
landa riba pago di e debe cu 
tin cu Hulanda. 
Ademas a papia tocante 
e reformanan cu ta pensa di 
implementa pa haci Aruba 
un pais mas fuerte y resili- 
ente. Pues tur esey a pone 


cu tabatin un reunion hopi 
interesante. Asina 
poco 
poco ta estrecha e lasonan 
mas, prome Minister Wev- 
er-Croes a splica. 
Finalisando e reunion, 
ambos Prome Minister a 
desea otro palabranan di 
exito pa atende cu e reto- 
nan presente na cada Pais. 
Y Premier Rutte a indica cu 
e ta preparando pa realisa 
un biahe pa Aruba pronto. 
E tabata un bon reunion, 
Prome Minister termina 
bisando. 

ORANJESTAD 
-- 
Alumno y maestronan di 
Colegio Nigel Matthew di 
San Nicolas a haci un biahe 
di orientacion pa Hulanda 
y a bishita Haagse Hoge- 
school na unda cu nan a 
haya hopi informacion to- 
cante estudio na Hulanda. 


Prome Minister, Minister Plenipotenciario na Hulanda y Arubahuis 
A duna informacion na Colegio Nigel Matthew 


Diamars mainta, Prome 
Minister Evelyn Wever- 
Croes hunto cu Minister 
Plenipotenciario na Hu- 
landa señor Ady Thijsen y 
delegacion di Arubahuis 
a bishita Haagshe Hoge- 
school pa duna informacion 
na e studiantenan di Aruba 


cu pa otro aña lo bay studia 
na Hulanda. 
Representantenan 
di 
Arubahuis a duna informa- 
cion na 100 studiante y 14 
maestro tocante nan posi- 
bilidadnan pa studia na Hu- 
landa. Arubahuis ta e cas di 
Aruba na Hulanda. E centro 


cu ta representa Aruba na 
Hulanda y ta brinda ayudo 
na esnan cu tin mester y 
tur studiante por conta riba 
Arubahuis pa si algo bay 
malo. 
Prome Minister a haci 
un discruso cortico gradici- 
endo Haagse Hogeschool y 
Aruba cu a haci e encuen- 
tro aki cu studiante y mae- 
stronan di Colegio Nigel 
Matthew posibel y alabes a 
encurasha tur studiante pa 
keda enfoca riba nan meta. 
“Keda enfoca riba bo estu- 
dio y no tambalia cu cosnan 
menos bon cu por crusa bo 


caminda. Keda enfoca riba 
bo meta. Si bo enfoca riba 
bo meta, loke sea pasa na 
caminda, e lo no kita bo for 
di bo meta. Y na boso edad 
y pa boso estudio, esaki ta 
importante pa boso esco- 
gencia di loke boso kier stu- 
dia y logra. Boso tin un po- 
sibilidad hopi grandi pa ta 
profesionalnan boso dilanti 
y Aruba tin mester di boso 
despues cu boso termina 
boso estudio pa yuda hiba 
Aruba padilanti”, Prome 
Minister Evelyn Wever- 
Croes a expresa. 


ORANJESTAD 
– 
Prome 
Minister 
Evelyn 
Wever-Croes y Minister 
di Husticia Rocco Tjon 
y su delegacion, na Hu- 
landa a reuni cu Minister 
di ‘Rechtsbescherming’ di 
Hulanda señor Franc Weer- 
wind. Prome Minister a 
expresa cu e reunion a bay 
den un bon atmosfera na 
unda cu hopi informacion 
a wordo entrega y ricibi. 
Aruba y Hulanda tin un bon 


Evelyn Wever-Croes i minister di husticia 
Reunion cu minister di Hulanda Franc Weerwind 


relacion di trabou, un rela- 
cion di hopi respet. Por nota 
e deseo di parti di Minister 
Weerwind pa yuda Aruba. 
Den e reunion a trata topi- 
conan di husticia en gen- 
eral y e sosten cu Aruba tin 
mester riba e tereno di sig- 
uridad. Door di e pandemia 
y e situacion financiero cu 
esaki a causa, husticia a 
sufri hopi y awo ta e mo- 
mento cu Aruba mester re- 
cupera y fortifica e cadena 


di husticia. Esaki ta e meta 
di e mision di Minister Tjon 
na Hulanda. “Mi ta conten- 
to cu mi por acompaña Mi- 


nister Rocco Tjon den e re- 
union aki na unda cu a yega 
na bon palabracionnan y mi 
ta hopi satisfecho di mira 


e cooperacion cu tin y e 
deseo pa sigui traha hunto 
pa haci Aruba mas sigur”, 
Prome Minister a expresa. 

WILLEMSTAD - His- 
toria i patrimonio di bario 
Nieuw Nederland ta e pro- 
mé di un seri di dokumental 
. E dokumental ta analisá e 
relashon entre hende i patri- 
monio den nan propio am- 
biente di bida 
E serie ta duna aten- 
shon na e barionan ku a 
eksperensiá kambio urbano 
konsiderabel den e último 
añanan debí na entre otro 
impakto sosio ekonómiko. 
E pregunta sentral ta si e 
kambionan ta representá 
un menasa pa kultura di e 
distrito. A skohe distrito di 


E ta promé di un seri 
Dokumental Nieuw Nederland 


Nieuw Nederland komo pi- 
loto. 


Nieuw Nederland 
E bario originalmente 
tabata un bario di klase tra- 
hadó migrante ku a keda 
den sombra di desaroyonan 
na Penstraat. Na komien- 
so di añanan 50 di siglo 
pasá, tabata biba prinsipal- 
mente migrante di islanan 
karibense ku tabata papia 
ingles, pero hendenan lo- 
kal tambe a establesé den 
e distrito. Kas di bleki i di 
palu ta karakterisá e di- 
strito. Koheshon di e bario 


tabata repartí den e dife- 
rente religionnan ku e abi- 
tantenan tabata praktiká. Ta 
deskribí Nieuw Nederland 
komo kurason di Penstraat 
i Oranjestraat. 


Proyekto 
Ta konsiderá e bario 
komo bario di migrante, 
maske su komposishon a 
kambia. Generashonnan di 
desendientenan di e promé 
migrante a keda pero awen- 
dia tin oumento di migrante 
ku ta papia spañó. Herensia 
Awe ta konsistí di diferente 
parti, inkluyendo un inves- 


tigashon históriko-kultural, 
den kua ta deskribí e orígen 
di e distrito, ken tabata e 
promé habitantenan lokal i 
e diferente kambionan ku e 
distrito a eksperensiá. 
A tene un enkuesta en- 
tre habitantenan aktual di 
e distrito. Ku esaki ta mira 
e komposishon aktual di e 
distrito i kon e habitantenan 
lokal ta eksperensiá e dis- 
trito. 
Pero tambe e oportuni- 
datnan sosio ekonómiko i 
desaroyonan ku a i tin un 
impakto riba e distrito du- 
rante añanan. 


A finalisá e proyekto ku 
un produkshon oudiovi- 
sual, den kual ta papia ku 
abitantenan. 
Pa medio di entrevista- 
nan i anékdotanan, nan ta 
konta kon nan a krese den 
e bario, ken tabata empre- 
sarionan importante i kiko 
nan ta konsiderá personal- 
mente komo patrimonio p 
pero tambe pa e distrito. 
E 
proyekto 
herensia 
ta awe ta un inisiativa di 
Stichting Nationaal Arche- 
ologisch 
Antropologisch 
Memoriebeheer, NAAM. 


W I L L E M S TA D - - - 
Promé Minister sr. Gilmar 
Pisas, den kompania di 
Minister di Desaroyo So- 
sial, Labor i Bienestar sra. 
Ruthmilda 
Larmonie-Ce- 
cilia i Minister Plenipoten- 
siario Sr. Carlson Manuel, a 
bishitá Minister di Klima i 


Huntu ku Ministernan Larmonie i Manuel 
Promé Minister a bishitá minister Rob Jetten 


Energía di Hulanda sr. Rob 
Jetten resientemente. 
Durante di e bishita akí 
e mandatarionan a kom- 
bersá riba diferente tema 
ku ta toka Kòrsou, entre 
otro e trayekto di ener- 
gia alternativo hidrógeno 
(“waterstof”) kual a inisiá 


for di yüni 2022. Meta di 
e proyekto ta pa kombertí 
Kòrsou den un “hub” di 
energia alternativo den Ka- 
ribe. Aktualmente e Mini- 
sterio di MEO ta enkargá 
ku kordinashon di e trayek- 
to aki huntu ku e Ministerio 
di Ekonomia na Hulanda. 


Pa intento di asesinato i destrukshon 
Polis a realisá dos detenshon 


WILLEMSTAD— 
Polis mester a dirigí 
un unidat polisial pa 
Toltekenweg riba dja- 
mars 11 di aprel. Esaki 
pa un kaso di intento 
di asesinato, maltrato i 
destrukshon. 
Na yegada di e unidat 
a topa ku dos hòmber ku 
un ratu promé tabatin 
diskushon ku otro i ku 
a kulminá den intento 
di asesinato, maltrato i 
destrukshon. 
Na e sitio a detené 
dos hòmber D.I.H., nasé 


na Kòrsou di 39 aña di 
edat i O.R.S., nasé na 
Kòrsou di 66 aña di edat, 
rela-shoná ku e kasonan 
ariba menshoná. 
A presentá ámbos so- 
spechoso dilanti un fis- 
kal ouksiliar. 
Despues di intero- 
gashon Fiskal ouksiliar 
a ordená enkarselamentu 
di D.I.H. pendiente mas 
investigashon, miéntras 
e sospechoso O.R.S., a 
rekobrá su libertat. 

KRALENDIJK -- Dja- 
sabra promé di aprel Tira- 
bon a organisá un eksitoso 
kompetensia di tiru titulá 
Kopa Rotativo Arthur Mau- 
ricio. Na e okashon akí i na 
inisio di e torneo, presiden- 
te di Tirabon a yama bon 
biní na un i tur. Diputado 
di entre otro deporte, James 
Kroon i tambe ku hefe di 
INDEBON, Terrence de 
Jongh, a hiba palabra. 
Diputado 
Kroon 
a 
ekspresá su gratitut na di- 
rektiva di Tirabon ku ta de- 
diká nan tempu i ta hinka 
nan energia den e deporte i 
di forma boluntario pa sigui 
engrandesé e deporte di tiru 
na Boneiru. 
E mandatario a sigui 
bisa ku den pasado Tirabon 
a partisipá na práktika di e 
deporte di tiru riba nivel di 
selekshon internashonal pa 
hopi aña, a representá i saka 
kara di Boneiru na hopi 


Theursten Winklaar kampion Kopa Rotativo 
Arthur Mauricio 
okashon. P’esei ora e mira 
karanan hóben ta sigui tene 
deporte di tiru bibu, nos por 
sinti nos mes orguyoso di 
esaki komo Boneiru. 


Sosten total 
Hefe di INDEBON, Te- 
rence de Jongh, tambe a di- 
rigí su mes na presentenan. 
El a bisa INDEBON ta sos- 
tené e deporte di tiru total- 
mente. Tipo di eventonan 
asina akí, evento ku ta trese 
kolektividat di un kantidat 
di hóben ku sea ta praktiká 
e deporte ya kaba riba nivel 
federativo kompetitivo. Òf 
ta den e trayekto pa drenta 
den un di e federashon- 
nan internashonal, pa asina 
praktiká deporte ku ta krea 
lider komo tambe ta krea un 
mihó persona pa nos sosie- 
dat. 
Diputado Kroon por últi- 
mo a bisa, e meta no ta úni- 
kamente pa hasi deporte so, 


sino tambe pa tene kuenta 
ku responsabilidat sosial, 
integrashon, sa di kompetí 
ku otro i tambe pa tene kue- 
nta ku e parti di seguridat, 
norma i balor durante ku ta 
praktiká e deporte di tiru. 
Pa klousurá e parti ofisi- 
al, diputado Kroon a deseá 
tur partisipante éksito ku e 
kompetensia. Na mes mo- 
mentu e, huntu ku famia di 
eks presidente Arthur Mau- 
ricio, den felis memoria, a 
desvelá e bòrchi ku a duna 
honor na tereno, e kancha 
nobo di Tirabon ku ta karga 
e nòmber Arthur Mauricio. 


Apresio 
Arthur Mauricio, den 
felis memoria, tabata na 
bida presidente di Tirabon, 
kende den su trayektoria el 
a nifiká hopi pa Tirabon i 
tambe el a sa di keda lucha 
pa eksistensia di Tirabon. 
E idea di e kopa rotativo i 


tambe pa duna Tirabon su 
kancha nobo, e nòmber di 
Arthur Mauricio, a nase for 
di un miembro eksistente di 
Tirabon, Eric Soleana, esa- 
ki pa duna honor na Arthur 
komo apresio pa tur lokual 
ku el a nifiká pa Tirabon. 
Seguidamente e sekre- 
tario i alabes komandante 
di kancha, Jadyr da Silva 
Piloto, a hasi e asina yamá 
‘veiligheidsbriefing’ i pa 
despues e habri kancha pa 
11’or di mainta. 


‘Practical shooting’ 
Wer tabata parsialmente 
nublá. Bientu tabata ge- 
neralmente for di direkshon 
ost i moderá te basta fuerte. 
E ‘Parkour’ ku a skohe pa 
e kompetensia tabata un 
meskla di olímpiko i ‘prac- 
tical shooting’ riba 25, 15, 
10, i 5 meter di distansia, 
uzando un kombinashon 
di pistol, kaliber 9mm i 22 
largu. 
Partisipantenan 
tabata 
Eric Soleana, Theursten 
Winklaar, Jadyr da Silva 
Piloto, 
Stephen 
Salas, 
Gandy Mauricio, Ethuriel 
Nicolaas, Mariela Valen- 
tijn, Gilroy Rynschot, nan 
tur representando Tirabon. 
Pa e parti di skor, na di 
terser lugá a sali Jadyr da 
Silva Piloto ku un skor di 
18 hits, tempu 1.03 minüt 
ku ta yega na hit faktor 
di 0.29. Siguí pa segundo 


lugá, Kevin Mens, ku un 
skor di 21 hits, tempu 1.05 
minüt ku ta yega na hit fak- 
tor di 0.32. E ganadó ap- 
soluto a resultá Theursten 
Winklaar ku un skor di 20 
hits, tempu 56 sekònde ku 
ta yega na hit faktor di 0.28. 


Gradisimentu 
Na final di e kompe- 
tensia, e presidente Gandy 
Mauricio a hiba palabra 
felisitando 
Thuersten 
i 
gradisiendo tur e otro par- 
tisipante pa nan partisi- 
pashon. Tambe e presidente 
a gradisí Jadyr i Eric pa nan 
tremendo esfuerso ku a hasi 
e kompetensia bira un reali- 
dat. 
Finalisando, 
e 
presi- 
dente a manda palabra di 
apresio i gradisimentu na e 
spònsernan ku a sa di kere 
den Tirabon i asina hasi e 
kompetensia posibel. Ta 
trata di Voz di Bonaire, 
Jaryd da Silva Piloto, Ethu- 
riel Nicolaas, Kevin Mens, 
Di CHIRI services (Fabi), 
Rosandy 
Soliano-Ortega, 
Nikisha 
Abdul, 
Terresa 
(Terry) i Remsley Anthony, 
ku a sòru pa e parti di ku- 
minda. Manera ta kustum- 
ber, despues di e torneo, a 
sigui pa e parti, kaminda 
ku presentenan a sosialisá 
un ku otro. Tabata un mo- 
mentu tremendo kaminda 
ku deportistanan tiradó a 
pasa un ratu ameno ku otro. 

E fin di siman ku a pasa, e komunidat ekuatoriano bibá na Boneiru, a tene un torneo 
di futbòl komersial ku partisipashon di ekiponan formá pa kompanianan. Esaki ta e 
promé torneo organisá pa Komunidat Ekuatoriano. E ekipo ku a resultá kampion ta 
Independiente pertenesiendo na VADA Construction. Sup kampion a resultá e ekipo 
di Alumar. 


Alumar kampion torneo Komunidat Ekuatoriano 


